Ventimilija

Ventimilija (it. Ventimiglia) – miestas šiaurės vakarų Italijoje, Ligūrijoje, Imperijos provincijoje, Ligūrijos jūros pakrantėje, prie Rojos upės žiočių. Už 7 km į vakarus nuo miesto – siena su Prancūzija. Populiarus kurortas. Veikia gėlių turgus. Ventimilijoje išlikęs romėnų amfiteatras, romaninė Švč. Mergelės Marijos Dangun Ėmimo katedra (su XI a. aštuonkampe krikštykla), romaninė Šv. Mykolo bažnyčia, XIII a. bokštai ir įtvirtinimai. Gretimame Mortola Inferjorės kaime veikia didelis Hanburio botanikos sodas, yra Grimaldžio (Raudonieji) urvai (juose rasta 35 tūkst. metų senumo kromanjoniečių palaikų). Istorija Rytinė dabartinės Ventimilijos dalis romėnų laikais buvo Albintimilijaus miestas (lot. Albintimilium). Nuo X a. tapo grafystės centru, vėliau tapo Genujos valda. Šaltiniai